pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.แรงงาน  จับมือแกร็บแท็กซี่ พัฒนาสกิลภาษาและบริการ สร้างแกร็บแท็กซี่มืออาชีพ
วันพุธที่ 9 พฤศจิกายน 2565
ก.แรงงาน จับมือแกร็บแท็กซี่ พัฒนาสกิลภาษาและบริการ สร้างแกร็บแท็กซี่มืออาชีพ
รมว.แรงงาน ส่งเลขานุการ เป็นประธานในพิธีลงนามความร่วมมือระหว่างกระทรวงแรงงาน โดยกรมพัฒนาฝีมือแรงงาน สํานักงานประกันสังคม และบ.แกร็บ มุ่งพัฒนานักขับเสริมทักษะอาชีพ เข้าถึงสิทธิประกันสังคม สร้างบริการประทับใจ
วันที่ 9 พฤศจิกายน 2565 นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน กล่าวว่า นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้เป็นประธานในพิธีลงนามบันทึกข้อตกลงความร่วมมือว่าด้วยการพัฒนาทักษะและการให้สิทธิประโยชน์แก่ผู้ขับขี่รถยนต์โดยสารสาธารณะ (แท็กซี่) ผู้จัดส่งอาหาร และผู้จัดส่งพัสดุ ระหว่างนายประทีป ทรงลํายอง อธิบดีกรมพัฒนาฝีมือแรงงาน นางสาวนันทินี ทรัพย์ศิริ รักษาการในตําแหน่งที่ปรึกษาด้านประสิทธิภาพ สํานักงานประกันสังคม และนายวรฉัตร ลักขณาโรจน์ กรรมการผู้จัดการใหญ่ บริษัท แกร็บแท็กซี่ (ประเทศไทย) จํากัด ณ ห้องประชุม ชั้น 5 อาคารกระทรวงแรงงาน โดยนายสุชาติ ชมกลิ่น รัฐมนตรีว่าการกระทรวงแรงงานได้ให้ความสําคัญกับการยกระดับคุณภาพแรงงานให้เข้าถึงการเรียนรู้และพัฒนาทักษะฝีมือในทุกระดับ เพื่อเป็นการสร้างโอกาสในการประกอบอาชีพ มีรายได้ มีงานทํา มีสวัสดิการที่ดีการต่อการดําเนินชีวิต ซึ่งความร่วมมือในครั้งนี้เป็นการดําเนินการตามนโยบายดังกล่าว โดยทั้ง 3 หน่วยงานได้ร่วมกันพัฒนาทักษะอาชีพแก่ผู้ขับขี่รถยนต์โดยสารสาธารณะ (แท็กซี่) ผู้จัดส่งอาหาร และผู้จัดส่งพัสดุให้มีความรู้ ความสามารถ และทักษะในการประกอบอาชีพ รวมทั้งได้รับสิทธิประโยชน์ด้านการประกันสังคม
นายประทีป ทรงลํายอง อธิบดีกรมพัฒนาฝีมือแรงงาน กล่าวต่อว่า ความร่วมมือในครั้งนี้ กรมพัฒนาฝีมือแรงงาน และบริษัท แกร็บ ประเทศไทย จะร่วมกันผลักดันและส่งเสริมพาร์ทเนอร์คนขับแกร็บในการร่วมกันจัดทําหลักสูตรระยะสั้นผ่านโครงการ GrabAcademy และ DSD Online Training นําร่องจํานวน 4 หลักสูตร ได้แก่ ความรู้เบื้องต้นเรื่องรถไฟฟ้า (EV) ภาษาอังกฤษเพื่อคนขับ ภาษาจีนเพื่อคนขับ และความรู้เกี่ยวกับประกันสังคมสําหรับอาชีพอิสระ รวมไปถึงการอบรมทักษะที่จําเป็นต่อการประกอบอาชีพ เช่น การขับขี่สร้างความปลอดภัยบนท้องถนน การบริการสร้างความประทับใจต่อลูกค้า และสนับสนุนการเรียนรู้และพัฒนาทักษะใหม่ๆ เพื่อนํามาต่อยอดเป็นโอกาสในการสร้างรายได้ ซึ่งเริ่มดําเนินการตั้งแต่เดือนพฤศจิกายนเป็นต้นไป หากท่านใดสนใจหลักสูตรอื่นๆ สามารถเข้ารับการฝึกอบรมกับสถาบันพัฒนาฝีมือแรงงานและสํานักงานพัฒนาฝีมือแรงงานทั่วประเทศ
นายวรฉัตร ลักขณาโรจน์ กรรมการผู้จัดการใหญ่ บริษัท แกร็บ ประเทศไทย กล่าวต่อว่า ในฐานะผู้ให้บริการแพลตฟอร์ม นอกเหนือจากการพัฒนาเทคโนโลยีและระบบการให้บริการอย่างต่อเนื่อง แกร็บยังได้ริเริ่มและพัฒนาสิทธิประโยชน์อื่นๆ เพิ่มเติมเพื่อสนับสนุนการทํางานให้กับพาร์ทเนอร์คนขับและสร้างมาตรฐานให้กับการทํางานในรูปแบบใหม่ การผนึกความร่วมมือกับกรมพัฒนาฝีมือแรงงานและสํานักงานประกันสังคมในครั้งนี้ถือเป็นการตอกย้ําเจตนารมณ์ของแกร็บในการส่งเสริมและพัฒนาศักยภาพ ตลอดจนยกระดับคุณภาพชีวิตให้กับพาร์ทเนอร์คนขับในประเทศไทย ที่มีส่วนในการปฏิรูปกระบวนการเรียนรู้ การพัฒนาทักษะด้านอาชีพและศักยภาพแรงงาน ตลอดจนการส่งเสริมการเข้าถึงสิทธิประกันสังคมของผู้ประกันตน เพื่อเพิ่มขีดความสามารถในการแข่งขันและเสริมสร้างหลักประกันในการทํางานตามนโยบายของกระทรวงแรงงาน
รัฐบาลไทย-ข่าวทำเนียบรัฐบาล-เหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29 พ.ศ. 2565 ได้รับความสนใจเป็นอย่างมาก และเปิดแลกเหรียญกษาปณ์ที่ระลึกในวาระโอกาสสำคัญต่าง ๆ
วันพุธที่ 9 พฤศจิกายน 2565
เหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ. 2565 ได้รับความสนใจเป็นอย่างมาก และเปิดแลกเหรียญกษาปณ์ที่ระลึกในวาระโอกาสสําคัญต่าง ๆ
กรมธนารักษ์ดําเนินการผลิตเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ. 2565 ครบตามแผนการผลิต จํานวน 1,000,000 เหรียญ โดยได้รับความสนใจจากประชาชนเป็นอย่างมาก
วันนี้ (9 พฤศจิกายน 2565) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า จากการที่กรมธนารักษ์ กระทรวงการคลัง ได้จัดทําเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ. 2565 โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท และเปิดจ่ายแลกเหรียญดังกล่าว เมื่อวันที่ 1 พฤศจิกายน 2565 โดยได้รับความสนใจจากประชาชนทั่วประเทศเพื่อเก็บสะสมไว้เป็นที่ระลึกในวาระสําคัญของประเทศเป็นอย่างมาก ทั้งนี้ กรมธนารักษ์ได้ดําเนินการผลิตเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ. 2565 ครบตามแผนการผลิต จํานวน 1,000,000 เหรียญแล้ว
อธิบดีกรมธนารักษ์ กล่าวต่อว่า นอกจากเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ. 2565 แล้ว กรมธนารักษ์ยังเปิดให้ประชาชนสามารถแลกเหรียญกษาปณ์ที่ระลึกในวาระโอกาสสําคัญเพื่อสะสมไว้เป็น ที่ระลึก ได้แก่
• เหรียญกษาปณ์ที่ระลึกพระราชพิธีราชาภิเษกสมรส 1 พฤษภาคม 2562
• เหรียญกษาปณ์ที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
• เหรียญกษาปณ์ที่ระลึก 75 ปี วิทยาลัยพยาบาลบรมราชชนนี
• เหรียญกษาปณ์ที่ระลึก 100 ปี กระทรวงพาณิชย์
• เหรียญกษาปณ์ที่ระลึก 70 ปี สํานักงานสภาพัฒนาการเศรษฐกิจและสังคมแห่งชาติ
• เหรียญกษาปณ์ที่ระลึก 100 ปี การสาธารณสุขไทย
• เหรียญกษาปณ์ที่ระลึก 110 ปี วชิรพยาบาล
โดยประชาชนสามารถแลกเหรียญกษาปณ์ที่ระลึกในวาระโอกาสสําคัญได้ ตามช่องทางดังนี้
ส่วนกลาง
 กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
 หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
 หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ช่องทางออนไลน์
 www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ) สําหรับการสั่งซื้อผ่านช่องทางออนไลน์ สามารถเลือกรับด้วยตนเอง ณ สถานที่จ่ายแลกส่วนกลาง หรือเลือกให้จัดส่งทางไปรษณีย์ โดยผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-​Cabinet approves Ministerial Declaration on Digital Cooperation for Shaping Our Common Future to be adopted at Asia - Pacific Digital Ministerial Conference 2022
วันพุธที่ 9 พฤศจิกายน 2565
​Cabinet approves Ministerial Declaration on Digital Cooperation for Shaping Our Common Future to be adopted at Asia - Pacific Digital Ministerial Conference 2022
​Cabinet approves Ministerial Declaration on Digital Cooperation for Shaping Our Common Future to be adopted at Asia - Pacific Digital Ministerial Conference 2022
Deputy Government Spokesperson Thipanan Sirichana disclosed that the cabinet, in its meeting on November 8, 2022, has made approval to the “Ministerial Declaration on Digital Cooperation for Shaping Our Common Future”, as proposed by Ministry of Digital Economy and Society. The Declaration will be adopted at the Asia - Pacific Digital Ministerial Conference 2022 to be hosted by South Korea’s Ministry of Science and ICT, in collaboration with UNESCAP, in Seoul, South Korea on November 10.
Ministerial Declaration on Digital Cooperation for Shaping Our Common Future prescribes digital cooperation of the Asia-Pacific countries in 6 areas:
Network: Expanding investment in digital infrastructure network and sharing best practices to ensure widespread access to safe, secure, and affordable connectivity in the Asia-Pacific.
Ethics: Using emerging digital technologies and AI for the benefit of human quality development.
Data use: Developing fair and legitimate access to digital information, promoting use of data to enhance socio-economic value, and linking public and personal data to create database for decision-making.
Workforce development: Incubating digital native generations, enhancing digital capacity of regional workforce for security and sustainability of digital ecosystem development.
International cooperation: promoting consensus and cooperation among stakeholders of various groups, i.e., public, industrial, and civil society sectors, and international community.
Others: Ministerial Declaration on Digital Cooperation for Shaping Our Common Future will be presented at the 79th Session of UNESCAP. Digital ministerial meeting will be held on a regular basis
The Ministerial Declaration on Digital Cooperation for Shaping Our Common Future is an important step forward for Thailand to cooperate with the international community in creating awareness on the importance of digital technology to human life and industrial, political, socio-economic and cultural development. Under the Declaration, participating Asia-Pacific countries will affirm their commitment to promote digital cooperation through the building of secure, safe, and accountable digital ecosystem which is accessible to all.
รัฐบาลไทย-ข่าวทำเนียบรัฐบาล-ดีอีเอส ประชุมพิจารณาเลขหมาย 4 หลัก และการขอจัดตั้ง Sub Call Center
วันพุธที่ 9 พฤศจิกายน 2565
ดีอีเอส ประชุมพิจารณาเลขหมาย 4 หลัก และการขอจัดตั้ง Sub Call Center
ดีอีเอส ประชุมพิจารณาเลขหมาย 4 หลัก และการขอจัดตั้ง Sub Call Center
วันนี้ (9 พ.ย. 65 ) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานเพื่อพิจารณาเลขหมาย 4 หลัก และการขอจัดตั้ง Sub Call Center ผ่านระบบออนไลน์ เพื่อให้บริการตอบข้อซักถามและร้องเรียนประชาชน ผ่านบริการโครงการศูนย์บริการข้อมูลภาครัฐเพื่อประชาชน โดยมีเจ้าหน้าที่และผู้แทนจากหน่วยงานที่เกี่ยวข้องร่วมประชุม ณ ห้องประชุม 602 ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม
************************
รัฐบาลไทย-ข่าวทำเนียบรัฐบาล-​ศาสนิกชนซิกข์ จัดงานครบรอบ 554 ปี พระปฐมบรมศาสดาศาสนาซิกข์
วันพุธที่ 9 พฤศจิกายน 2565
​ศาสนิกชนซิกข์ จัดงานครบรอบ 554 ปี พระปฐมบรมศาสดาศาสนาซิกข์
​ศาสนิกชนซิกข์ จัดงานครบรอบ 554 ปี พระปฐมบรมศาสดาศาสนาซิกข์
ศาสนิกชนซิกข์ จัดงานครบรอบ554ปี พระปฐมบรมศาสดาศาสนาซิกข์
วันอังคารที่8พฤศจิกายน2565นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) ในฐานะผู้แทนนายกรัฐมนตรี กล่าวอวยพรเนื่องในโอกาสครบรอบ554ปี ศาสนาซิกข์
นายอิทธิพล คุณปลื้ม กล่าวว่า ศาสนาซิกข์เป็นศาสนาใหม่ที่สําคัญศาสนาหนึ่งของโลก เป็นศาสนาที่ถือกําเนิดในแคว้นปัญจาบ ประเทศอินเดีย เมื่อพุทธศักราช2012มีความเป็นมาอย่างยาวนาน มีหลักปฏิบัติและบทพระธรรมสั่งสอนที่มีความผูกพันกับประวัติศาสตร์อันงดงามในประเทศไทย ปัจจุบันชาวซิกข์เป็นกลุ่มพ่อค้าที่เข้ามาค้าขายและเริ่มต้นตั้งถิ่นฐานในประเทศไทย ตั้งแต่สมัยพระบาทสมเด็จพระจุลจอมเกล้าเจ้าอยู่หัว รัชกาลที่5หรือประมาณ140ปีมาแล้ว อาศัยอยู่ในย่านการค้าขายและกระจายอยู่ทุกภูมิภาคของประเทศไทย แต่ส่วนใหญ่อาศัยอยู่ในกรุงเทพมหานครและปริมณฑล ชาวไทยซิกข์ได้เข้าร่วมในกิจกรรมและพิธีทางศาสนา รวมถึงงานชุมนุมทางศาสนาของรัฐบาลมาอย่างเข้มแข็งและต่อเนื่อง มีจุดเด่นในแวดวงธุรกิจและอุตสาหกรรมเป็นอย่างมาก โดยเฉพาะอุตสาหกรรมผ้า ธุรกิจโรงแรม งานสังคมสงเคราะห์ และการบริการสาธารณะตามคําสั่งสอนของพระศาสดาคุรุนานัก ซาฮิบ ในเรื่องการดํารงชีวิต การเข้าร่วมกิจกรรมต่าง ๆ นั้น ได้ทําให้เรื่องราวของชาวไทยซิกข์หรือศาสนาซิกข์นั้น ได้ปรากฏต่อสาธารณชนหรือสื่อมวลชนเพิ่มขึ้นใน50กว่าปีที่ผ่านมา ดังเช่นในการเฉลิมฉลองครบ500ปี ของวันประสูติ พระศาสดา คุรุนานัก ซาฮิบ ในปีพุทธศักราช2512ณ โรงละครแห่งชาติ ซึ่งในโอกาสนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จฯ ไปเป็นประธานในพิธี และสมเด็จพระนางเจ้าสิริกิติ์ พระบรมราชินีนาถ พระบรมราชชนนี พันปีหลวง ได้ร่วมเสด็จด้วย
รัฐมนตรีว่าการกระทรวงวัฒนธรรม กล่าวต่อว่า เนื่องในโอกาสครบรอบ554ปี วันประสูติ พระปฐมบรมศาสดา คุรุ นานัก ซาฮิบ ได้เวียนมาบรรจบอีกวาระหนึ่ง ในวันที่8พฤศจิกายน จึงขอโอกาสแสดงความยินดีต่อพี่น้องชาวไทยซิกข์ทุกท่าน เพื่อรําลึกถึงคําสั่งสอนขององค์พระปฐมบรมศาสดาที่ได้สอนให้ปฏิบัติธรรมในขณะที่ดํารงชีวิตอยู่ในรูปของฆราวาสวิถี ปฏิบัติตนเป็นพลเมืองที่ดีของประเทศชาติ คือ1. นั่งสมาธิสวดภาวนานาม วาเฮคุรุ ทุกขณะจิตด้วยความไม่ประมาท2. ประกอบสัมมาอาชีวะอย่างสุจริตธรรม ไม่เบียดเบียนผู้อื่น3. ปฏิบัติเซว่า คือการรับใช้บริการสังคมโดยไม่หวังผลตอบแทนและแบ่งปันต่อผู้ยากไร้ เป็นข้อปฏิบัติหลักในการดํารงชีวิตอยู่กับเพื่อนร่วมชาติเพื่อสันติสุข กิจกรรมทั้ง3ข้อนี้ ชาวไทยซิกข์ได้ถือปฏิบัติกันทุกหนทุกแห่ง รวมถึงชาวซิกข์ที่อยู่ทั่วโลก จนเป็นที่ยอมรับกันไปถึงทุกวันนี้ โอกาสนี้ ขอพรจากพระศาสดา คุรุ นานัก ซาฮิบ ได้โปรดอภิบาล คุ้มครอง อํานวยพรให้พี่น้องชาวไทยซิกข์และพี่น้องศาสนิกชนซิกข์ทั่วโลกได้ประสบความสุขสวัสดีมีชัย มีความเจริญในหน้าที่การงาน เป็นศาสนิกชนที่ดี และยึดมั่นคําสอนของศาสนาซิกข์ที่กล่าวไว้ว่า ไม่มีศัตรู ไม่มีผู้แปลกหน้า มวลมนุษย์ล้วนเป็นมิตรสหายของข้าพเจ้า
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา มุ่งมั่นผลักดันความร่วมมือ 3 ด้านหลักบนเวทีอาเซียน
วันพุธที่ 9 พฤศจิกายน 2565
นายกรัฐมนตรีเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา มุ่งมั่นผลักดันความร่วมมือ 3 ด้านหลักบนเวทีอาเซียน
.....
พลเอก ประยุทธ์ จันทร์โอชา นายกรัฐมนตรี และ รมว.กห. มีภารกิจเข้าร่วมการประชุมสุดยอดอาเซียน ครั้งที่ 40 และ 41 และการประชุมสุดยอดที่เกี่ยวข้อง ณ กรุงพนมเปญ ราชอาณาจักรกัมพูชา ระหว่างวันที่ 10 - 13 พ.ย. 65
.
การประชุมครั้งนี้จัดขึ้นภายใต้แนวคิดหลัก “อาเซียน เอ.ซี.ที : รับมือความท้าทายร่วมกัน” (ASEAN A.C.T.: Addressing Challenges Together) สืบเนื่องจากช่วงเวลานี้เป็นช่วงเวลาที่อาเซียนต้องเผชิญความท้าทายในหลายมิติ
.
โดยนายกฯ จะเข้าร่วมการประชุมในกรอบอาเซียนทั้งหมด 16 รายการ นอกจากนี้ จะได้พบปะหารือกับภาคส่วนต่าง ๆ ของอาเซียน ได้แก่ ผู้แทนรัฐสภา เยาวชน และภาคธุรกิจ รวมทั้งการประชุม ASEAN Global Dialogue ครั้งที่ 2 ในหัวข้อการฟื้นฟูหลังโควิด-19 เพื่อแลกเปลี่ยนข้อคิดเห็นเกี่ยวกับการฟื้นฟูภายหลังโควิด-19 ของภูมิภาคและของโลก
.
การเดินทางไปร่วมการประชุมฯ ของนายกฯ ครั้งนี้ เพื่อเป็นการแสดงความมุ่งมั่นที่จะผลักดันความร่วมมือ 3 ด้านหลักบนเวทีอาเซียน คือ ความร่วมมือเพื่อความมั่นคงทางสาธารณสุข ความร่วมมือเพื่อการฟื้นตัวทางเศรษฐกิจ และความร่วมมือเพื่อพัฒนาดิจิทัลในภูมิภาค
.
อ่านเพิ่มเติม คลิกhttps://www.thaigov.go.th/news/contents/details/61355
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชาวนครสวรรค์ทุกภาคส่วน พร้อมใจกันจัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย ร่วมถวายปัจจัยสมทบทุนเป็นเงินกว่า 1 ล้านบาท
วันพุธที่ 9 พฤศจิกายน 2565
ชาวนครสวรรค์ทุกภาคส่วน พร้อมใจกันจัดพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย ร่วมถวายปัจจัยสมทบทุนเป็นเงินกว่า 1 ล้านบาท
ชาวนครสวรรค์ทุกภาคส่วน พร้อมใจกันจัดพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย ร่วมถวายปัจจัยสมทบทุนเป็นเงินกว่า 1 ล้านบาท
วันนี้ (9 พ.ย. 65) นายชยันต์ ศิริมาศ ผู้ว่าราชการจังหวัดนครสวรรค์ เปิดเผยว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้จัดพิธีทอดผ้าป่าเพื่อสนับสนุนและเผยแพร่การดําเนินงานของโครงการทุนเล่าเรียนหลวงสําหรับพระสงฆ์ไทย ซึ่งมหาเถรสมาคมได้มีมติให้คณะสงฆ์สนับสนุน และขอความร่วมมือจากวัดต่าง ๆ ทั้งในส่วนกลาง และส่วนภูมิภาคทั่วประเทศ จัดพิธีทอดผ้าป่าฯ ขึ้น เพื่อสนับสนุนและส่งเสริมพระภิกษุและสามเณร ให้ได้มีโอกาสศึกษาพระปริยัติธรรมและพระธรรมวินัยอย่างลึกซึ้ง อันเป็นการสืบสานพระบรมราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการส่งเสริมการศึกษาพระปริยัติธรรมของพระสงฆ์ไทย โดยกระทรวงมหาดไทย ได้จัดพิธีรับมอบผ้าไตรพระราชทานเพื่อใช้จัดพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทยให้กับผู้ว่าราชการจังหวัด เพื่อเชิญไปประกอบพิธีในจังหวัดต่าง ๆ
นายชยันต์ ศิริมาศ ผู้ว่าราชการจังหวัดนครสวรรค์ กล่าวว่า โดยเมื่อวันจันทร์ที่ 7 พฤศจิกายน 2565 ที่อาคารหอประชุมเฉลิมพระเกียรติ 80 พรรษา มหาวิทยาลัยมหาจุฬาลงกรณราชวิทยาลัย วิทยาเขตนครสวรรค์ จังหวัดนครสวรรค์ จังหวัดนครสวรรค์ ได้จัดพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย โดย พระเทพปริยัติเมธี เจ้าคณะจังหวัดนครสวรรค์ เป็นประธานฝ่ายสงฆ์ มีหัวหน้าส่วนราชการ หัวหน้าหน่วยงานรัฐวิสาหกิจ ภาคีเครือข่ายและพุทธศาสนิชน ร่วมพิธี ฯ โดยมียอดถวายปัจจัยเพื่อสมทบทุนโครงการทุนเล่าเรียนหลวงสําหรับพระสงฆ์ไทย เป็นเงิน 1,099,999 บาท
"พี่น้องประชาชนชาวจังหวัดนครสวรรค์ และทุกภาคส่วน น้อมรําลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วยการสืบสาน รักษา และต่อยอด พระราชปณิธานของพระบาทสมเด็จพระเจ้าอยู่หัว ด้วยการจัดพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย ทั้งนี้ พี่น้องประชาชนสามารถร่วมบริจาคทําบุญสมทบโครงการทุนเล่าเรียนหลวงสําหรับพระสงฆ์ไทย ผ่านบัญชีออมทรัพย์ ชื่อบัญชี "โครงการทุนเล่าเรียนหลวงสําหรับพระสงฆ์ไทย" ธนาคารไทยพาณิชย์ จํากัด มหาชน สาขาพระบรมมหาราชวัง หมายเลขบัญชี 061-2-06592-5 โดยสามารถส่งหลักฐานการโอนเงิน ทางโทรสารหมายเลข 0-2220-7403 หรือทาง Facebook Fanpage โครงการทุนเล่าเรียนหลวงสําหรับพระสงฆ์ไทย E-mail. [emailprotected] โดยสามารถสอบถามรายละเอียดเพิ่มเติมได้ที่หมายเลขโทรศัพท์ 0-2220-7400 ต่อ 4121, 4217, 4345 และ 4358" ผวจ.นครสวรรค์ กล่าวเพิ่มเติม
รัฐบาลไทย-ข่าวทำเนียบรัฐบาล-สรรพากรชี้แจงพร้อมเตือนประชาชน ไม่มีให้เจ้าหน้าที่โทรติดตามการชำระภาษี โทรแจ้งคืนเงินภาษี หรือติดต่อทำธุรกรรมผ่านทางไลน์ “RD Intelligence 1161”
วันพุธที่ 9 พฤศจิกายน 2565
สรรพากรชี้แจงพร้อมเตือนประชาชน ไม่มีให้เจ้าหน้าที่โทรติดตามการชําระภาษี โทรแจ้งคืนเงินภาษี หรือติดต่อทําธุรกรรมผ่านทางไลน์ “RD Intelligence 1161”
ตามที่ปรากฎตามสื่อสังคมออนไลน์ว่ามีผู้แอบอ้างเป็นเจ้าหน้าที่กรมสรรพากร ได้ทําการโทรติดต่อประชาชน เพื่อติดตามการชําระภาษี การแจ้งคืนเงินภาษี หรือ การให้ประชาชนตรวจสอบข้อมูลการประกอบกิจการผ่านแอพลิเคชั่นไลน์ (Application Line) “RD Intelligence 1161” นั้น
นายวินิจ วิเศษสุวรรณภูมิ รองอธิบดีกรมสรรพากร ในฐานะโฆษกกรมสรรพากร เปิดเผยว่า “ตามที่ปรากฎตามสื่อสังคมออนไลน์ว่ามีผู้แอบอ้างเป็นเจ้าหน้าที่กรมสรรพากร ได้ทําการโทรติดต่อประชาชน เพื่อติดตามการชําระภาษี การแจ้งคืนเงินภาษี หรือ การให้ประชาชนตรวจสอบข้อมูลการประกอบกิจการผ่านแอพลิเคชั่นไลน์ (Application Line) “RD Intelligence 1161” นั้น กรมสรรพากรขอชี้แจงว่า กรมสรรพากรไม่มีนโยบายให้เจ้าหน้าที่ติดตามการชําระภาษี การแจ้งคืนเงินภาษี หรือติดต่อทําธุรกรรม ผ่านทางไลน์ RD Intelligence 1161 ซึ่งช่องทางไลน์ RD Intelligence 1161 นี้ เป็นช่องทางเผยแพร่ความรู้เกี่ยวกับภาษีของกรมสรรพากร เท่านั้น”
โฆษกกรมสรรพากร กล่าวเพิ่มเติมว่า “ปัจจุบันกรมสรรพากรมีช่องทางในการให้บริการประชาชนในการยื่นแบบแสดงรายการและชําระภาษี เพียง 2 ช่องทาง คือ สํานักงานสรรพากรพื้นที่สาขา และทางออนไลน์ ผ่านระบบ e-Filing ของกรมสรรพากร สําหรับการตรวจสอบสถานะการขอคืนเงินภาษี และบริการที่เกี่ยวข้องกับ การแจ้งประกอบกิจการ หรือเปลี่ยนแปลงการประกอบกิจการ ประชาชนสามารถติดต่อได้ที่สํานักงานสรรพากรพื้นที่ หรือสรรพากรพื้นที่สาขาเท่านั้น”
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-รัฐบาลยินดี ต่างชาติเชื่อมั่นตลาดรถยนต์ไฟฟ้าประเทศไทย ฐานผลิตใหญ่บริษัทจีน
วันพุธที่ 9 พฤศจิกายน 2565
รัฐบาลยินดี ต่างชาติเชื่อมั่นตลาดรถยนต์ไฟฟ้าประเทศไทย ฐานผลิตใหญ่บริษัทจีน
รัฐบาลยินดี ต่างชาติเชื่อมั่นตลาดรถยนต์ไฟฟ้าประเทศไทย ฐานผลิตใหญ่บริษัทจีน
วันที่ 9 พฤศจิกายน 2565 นางสาว รัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้ การส่งเสริมการใช้รถยนต์ไฟฟ้าและการผลักดันประเทศไทยเป็นฐานการผลิตรถไฟฟ้ามีความสําเร็จอย่างเป็นรูปธรราม ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับความสําเร็จนี้และขอบคุณทุกภาคส่วนที่ร่วมมือกัน ทั้งนี้หัวใจหลักของความสําเร็จคือนโยบายที่สร้างแรงจูงใจผ่านมาตรการภาษีและการอํานวยความสะดวกอื่น ๆ ที่ครบวงจร ซึ่งตอบโจทย์ความต้องการผู้ใช้และนักลงทุน
รองโฆษกฯกล่าวต่อว่า เมื่อเดือนกันยายนที่ผ่านมา บริษัท BYD Co. ซึ่งเป็นบริษัทผลิตรถยนต์ไฟฟ้าและรถยนต์ไฮบริดที่ใหญ่ที่สุดในประเทศจีน ประกาศแผนการสร้างฐานการผลิตรถยนต์ไฟฟ้านอกประเทศจีนเป็นแห่งแรก ซึ่งจะสร้างขึ้นที่จังหวัดระยอง ประเทศไทย โดยตั้งแต่เดือนมกราคมถึงกันยายนที่ผ่านมา ประเทศจีนส่งออกรถยนต์ไฟฟ้ามายังประเทศไทย เป็นจํานวนกว่า 5.9 หมื่นคัน มีอัตราเพิ่มขึ้นถึง 176% เมื่อเปรียบเทียบกับปีที่แล้วในช่วงเดียวกัน
รวมทั้ง สมาคมข้อมูลตลาดรถยนต์นั่งจีน (China Passenger Car Association: CPCA) ได้เปิดเผยข้อมูลว่า ประเทศไทยคือเป้าหมายแห่งใหม่ อันดับ3 ในการส่งออกรถยนต์ไฟฟ้า รองจาก เบลเยี่ยม และ อังกฤษ โดยหนึ่งเหตุผลสําคัญ คือ ไทยเป็นฐานการผลิตรถยนต์ที่ใหญ่ที่สุดในอาเซียน และเป็นอันดับ 10 ของเอเชีย รวมทั้งตั้งเป้าจะเป็นฐานการผลิตรถยนต์ไฟฟ้าระดับโลก ซึ่งในช่วงระยะเวลาตั้งแต่มกราคมถึงกันยายนของปีนี้ มีการลงทุนจากประเทศจีนในประเทศไทยเพิ่มขึ้นเป็น 2 เท่า เมื่อเทียบกับปีที่แล้ว โดยส่วนใหญ่คือการลงทุนในภาคอุตสาหกรรมรถยนต์ไฟฟ้า
รัฐบาลไทย-ข่าวทำเนียบรัฐบาล-​กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 8 พฤศจิกายน 2565
วันพุธที่ 9 พฤศจิกายน 2565
​กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 8 พฤศจิกายน 2565
...
กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 8 พฤศจิกายน 2565 เวลา 15.00 น. รายละเอียด ดังนี้
1. มีโครงข่ายคมนาคมที่ได้รับผลกระทบ ถนนทางหลวงชนบท จํานวน 27 สายทาง 30 แห่ง ผ่านได้ 17 แห่ง ไม่สามารถผ่านได้ 13 แห่ง
2. จังหวัดที่ได้รับผลกระทบมีจํานวน 13 จังหวัด โดยจังหวัดที่ได้รับผลกระทบสูงสุด 3 จังหวัดแรก ได้แก่ จ.นครปฐม ได้รับผลกระทบ 6 แห่ง รองลงมา จ.ชัยนาท ได้รับผลกระทบ 4 แห่ง และ จ.พระนครศรีอยุธยา ได้รับผลกระทบ 3 แห่ง
3. ถนนทางหลวง สถานการณ์ปกติ
4. บริษัท ขนส่ง จํากัด และการรถไฟแห่งประเทศไทย สามารถเดินรถได้ตามปกติ
5. ท่าอากาศยาน ไม่มีการรายงานการได้รับผลกระทบ
6. ท่าเรือในแม่น้ําเจ้าพระยาได้รับผลกระทบจากระดับน้ําที่สูงขึ้น ส่งผลกระทบต่อการให้บริการเดินเรือโดยสารของเรือด่วนเจ้าพระยา และเรือโดยสารไฟฟ้า MINE Smart Ferry มีการปรับตารางเวลาการให้บริการตามสถานการณ์ของระดับน้ํา
7. กรมทางหลวงและกรมทางหลวงชนบท ติดตั้งป้ายเตือน/อํานวยความสะดวกและปลอดภัยแก่ประชาชนในเส้นทางที่ได้รับผลกระทบ
8. กรมเจ้าท่า ฝ้าระวังระดับน้ํา/ปริมาณน้ําไหลผ่านของแหล่งน้ําธรรมชาติ อ่างเก็บน้ํา และเขื่อนอย่างใกล้ชิด เพื่อเตรียมรับมือและประชาสัมพันธ์ข้อมูลให้กับประชาชนในพื้นที่ทราบ
กระทรวงคมนาคม ยังคงเฝ้าระวังสถานการณ์อุทกภัยอย่างต่อเนื่อง เพื่อประชาสัมพันธ์ข้อมูลให้ประชาชนทราบ รวมทั้งจัดบุคลากร เครื่องมือ เครื่องจักร วัสดุ อุปกรณ์ ติดตั้งป้ายเตือน อุปกรณ์อํานวยความปลอดภัย เพื่ออํานวยความสะดวกการเดินทางและให้ความช่วยเหลือประชาชนได้รับผลกระทบ ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-กรมศุลกากรจัดพิธีเปิดสถาบันวิทยาการศุลกากรเป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center: RTC) ประจำภูมิภาคเอเชียแปซิฟิก
วันพุธที่ 9 พฤศจิกายน 2565
กรมศุลกากรจัดพิธีเปิดสถาบันวิทยาการศุลกากรเป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center: RTC) ประจําภูมิภาคเอเชียแปซิฟิก
อธิบดีกรมศุลกากรเปิดสถาบันวิทยาการศุลกากรเป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center: RTC) ประจําภูมิภาคเอเชียแปซิฟิก อย่างเป็นทางการ ณ อาคารศูนย์ฝึกอบรมสถาบันวิทยาการศุลกากร เชิงสะพานกรุงเทพ กรุงเทพมหานคร
วันนี้ (8 พฤศจิกายน 2565) เวลา 16.00 น. นายพชร อนันตศิลป์ อธิบดีกรมศุลกากร เป็นประธานในพิธีเปิดสถาบันวิทยาการศุลกากรเป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center: RTC) ประจําภูมิภาคเอเชียแปซิฟิก อย่างเป็นทางการ โดยมีที่ปรึกษาฯ รองอธิบดีและผู้บริหารกรมศุลกากร พร้อมผู้ช่วยทูตด้านศุลกากรและผู้แทนจากองค์การระหว่างประเทศ เข้าร่วม ณ อาคารศูนย์ฝึกอบรมสถาบันวิทยาการศุลกากร เชิงสะพานกรุงเทพ กรุงเทพมหานคร
นายพชร อนันตศิลป์ อธิบดีกรมศุลกากร กล่าวว่า กรมศุลกากรได้จัดพิธีเปิดอาคารศูนย์ฝึกอบรมสถาบันวิทยาการศุลกากร อย่างเป็นทางการ ไปเมื่อวันที่ 16 มีนาคม 2564 ที่ผ่านมา และได้ดําเนินการจัดฝึกอบรมให้แก่บุคลากรในหลักสูตรต่าง ๆ อย่างต่อเนื่องมาโดยตลอด และพร้อมยกระดับศูนย์ฝึกอบรมสถาบันวิทยาการศุลกากรให้เป็นศูนย์ฝึกอบรมระดับภูมิภาคขององค์การศุลกากรโลก (WCO Regional Training Center)
ทั้งนี้ กรมศุลกากร ได้ดําเนินกิจกรรมพัฒนาขีดความสามารถของบุคลากรที่ปฏิบัติงานศุลกากรในภูมิภาคเอเชียแปซิฟิกมาอย่างต่อเนื่อง อีกทั้งยังมีบุคลากรและอาคารศูนย์ฝึกอบรมที่มีความพร้อมรองรับกิจกรรมในระดับภูมิภาค จึงได้รับการรับรองจากองค์การศุลกากรโลกให้เป็นศูนย์ฝึกอบรมระดับภูมิภาคขององค์การศุลกากรโลกประจําภูมิภาคเอเชียแปซิฟิก นับเป็นโอกาสอันดีในการเสริมสร้างเครือข่ายความร่วมมือทางวิชาการ แลกเปลี่ยนแนวทางการพัฒนาบุคลากร ยกระดับบทบาทของกรมศุลกากรบนเวทีระดับภูมิภาคเอเชียแปซิฟิก ตลอดจนเป็นการกระชับความสัมพันธ์และความร่วมมือกับองค์การศุลกากรโลก ในด้านการพัฒนาขีดสมรรถนะของบุคลากรกรมศุลกากรต่อไป
รัฐบาลไทย-ข่าวทำเนียบรัฐบาล-นายกรัฐมนตรียินดี WHO ประเมินไทยมีสมรรถนะตามกฎอนามัยระหว่างประเทศสูงขึ้น ยกเป็นความสำเร็จร่วมกันของคนไทย พร้อมขอบคุณทุกภาคส่วนร่วมมือโชว์ศักยภาพสาธารณสุข
วันพุธที่ 9 พฤศจิกายน 2565
นายกรัฐมนตรียินดี WHO ประเมินไทยมีสมรรถนะตามกฎอนามัยระหว่างประเทศสูงขึ้น ยกเป็นความสําเร็จร่วมกันของคนไทย พร้อมขอบคุณทุกภาคส่วนร่วมมือโชว์ศักยภาพสาธารณสุข
นายกรัฐมนตรียินดี WHO ประเมินไทยมีสมรรถนะตามกฎอนามัยระหว่างประเทศสูงขึ้น ยกเป็นความสําเร็จร่วมกันของคนไทย พร้อมขอบคุณทุกภาคส่วนร่วมมือโชว์ศักยภาพสาธารณสุข
วันที่ 9 พฤศจิกายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและ รมว.สาธารณสุข ได้แจ้งให้คณะรัฐมนตรี(ครม.) ผลการประเมินสมรรถนะหลักตามกฎอนามัยระหว่างประเทศ 2548 (IHR 2005) ของคณะผู้เชี่ยวชาญขององค์การอนามัยโลก (International Health Regulations Joint External Evaluation (IHR-JEE)) ซึ่งได้ประเมินประเทศไทยเป็นครั้งที่ 2 โดยไทยได้รับคะแนนเฉลี่ย 4.25 จากคะแนนเต็ม 5 ซึ่งนับว่ามีการพัฒนาสมรรถนะในทุกด้านที่มีผลต่อการดําเนินงานด้านสาธารณสุขที่ดีขึ้นอย่างชัดเจน เมื่อเทียบกับการประเมินครั้งแรกในปี 2560 หรือ 5 ปีที่แล้ว ซึ่งได้คะแนน 3.75
ทั้งนี้ คณะผู้เชี่ยวชาญจากองค์การอนามัยโลกได้ชื่นชมประเทศไทย โดยเฉพาะบริหารจัดการสถานการณ์ในช่วงเกิดการแพร่ระบาดของโควิด19 ที่ได้ดําเนินงานที่โปร่งใสมีระบบหลักประกันสุขภาพถ้วนหน้าซึ่งได้รับการสนับสนุนที่ดีเพื่อดูแลชีวิตประชาชนโดยไม่ทิ้งใครไว้ข้างหลัง
“พล.อ.ประยุทธ์ จันทร์โอชา นายกรัฐมนตรีและรมว.กลาโหม ยินดีที่ระดับสมรรถนะของประเทศไทยดีขึ้น และถือว่าผลที่ออกมาเป็นความสําเร็จร่วมกันของคนไทยเพราะการประเมินครั้งนี้ต้องอาศัยการร่วมกันให้ข้อมูลของทั้งหน่วยงานรัฐ เอกชน ประชาสังคม โดยนายกรัฐมนตรีได้ขอบคุณทุกภาคส่วนที่ได้ร่วมมือเพื่อแสดงให้เห็นถึงศักยภาพและความเข้มแข็งของระบบสาธารณสุขไทย”น.ส.ไตรศุลี กล่าว
น.ส.ไตรศุลี กล่าวว่า การประเมินสมรรถนะ IHR-JEE ครั้งที่2 มีการประเมินเพื่อให้คะแนนจากทั้งหมด 56 ตัวชี้วัด ซึ่งครั้งนี้ไทยได้คะแนน 4.25 จากคะแนนเต็ม 5 เทียบกับ การประเมินครั้งแรกในปี 2560 ที่ได้คะแนนเฉลี่ย 3.75ซึ่งให้คะแนนจาก 48 ตัวชี้วัด โดยผลประเมินนี้จะเป็นข้อมูลสําคัญในการพัฒนางานสาธารณสุขของไทยตามกฎอนามัยระหว่างประเทศ
ขณะที่หน่วยงานที่เกี่ยวข้องจะนําข้อเสนอแนะต่างๆ ไปวางแผนการปฏิบัติงาน ยกระดับขีดความสามารถในการเตรียมความพร้อมและรับมือกับภาวะฉุกเฉินทางสาธารณสุข ทั้งโรคติดต่อ โรคติดต่อระหว่างสัตว์และคน ความปลอดภัยด้านอาหาร เหตุการณ์ฉุกเฉินทางเคมีและรังสี ที่มีโอกาสจะเกิดขึ้นได้ในอนาคตต่อไป
รัฐบาลไทย-ข่าวทำเนียบรัฐบาล-"รมว.ชัยวุฒิ" เปิดงาน CDIC 2022 ด้านความมั่นคงปลอดภัยไซเบอร์ที่ใหญ่ที่สุดในประเทศไทย
วันพุธที่ 9 พฤศจิกายน 2565
"รมว.ชัยวุฒิ" เปิดงาน CDIC 2022 ด้านความมั่นคงปลอดภัยไซเบอร์ที่ใหญ่ที่สุดในประเทศไทย
"รมว.ชัยวุฒิ" เปิดงาน CDIC 2022 ด้านความมั่นคงปลอดภัยไซเบอร์ที่ใหญ่ที่สุดในประเทศไทย
วันนี้ (9 พ.ย. 65 ) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิด “งานสัมมนา Cyber Defense Initiative Conference 2022 (CDIC 2022) ซี่งเป็นงานสัมมนาด้านความมั่นคงปลอดภัยไซเบอร์ที่ใหญ่ที่สุดในประเทศไทย เป็นการจัดขึ้นเป็นครั้งที่ 21 สําหรับ ปีนี้ จัดขึ้นภายใต้แนวคิด “Optimizing Security of Things and Digital Supply Chain Risk” โดยมี ดร.เวทางค์ พ่วงทรัพย์ รองปลัดกระทรวงดิจิทัลฯ ร่วมเป็น Keynote speaker ภายใต้หัวข้อ “เทคโนโลยี แพล็ตฟอร์ม และบุคลากร” ปัจจัยสําคัญสําหรับการจัดการภัยคุกคามไซเบอร์และการปกป้องข้อมูลส่วนบุคคล สู่การยกระดับขีดความสามารถด้านดิจิทัลของประเทศ ร่วมจัดโดย สํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงดิจิทัลเพื่อเศรษฐกิจและสังคม สมาคมความมั่นคงปลอดภัยระบบสารสนเทศ และพันธมิตร ณ ห้องแกรนฮอลล์ 202-203 ศูนย์นิทรรศการและการประชุมไบเทค
***************************
รัฐบาลไทย-ข่าวทำเนียบรัฐบาล-พม. ดึงภาคีเครือข่าย ขับเคลื่อนกลไกด้านการพัฒนาสตรี ส่งเสริมความเสมอภาคระหว่างเพศ
วันพุธที่ 30 พฤศจิกายน 2565
พม. ดึงภาคีเครือข่าย ขับเคลื่อนกลไกด้านการพัฒนาสตรี ส่งเสริมความเสมอภาคระหว่างเพศ
พม. ดึงภาคีเครือข่าย ขับเคลื่อนกลไกด้านการพัฒนาสตรี ส่งเสริมความเสมอภาคระหว่างเพศ
วันนี้ (30 พ.ย. 65) เวลา 09.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดการประชุมเชิงปฏิบัติการเพื่อขับเคลื่อนกลไกด้านการพัฒนาสตรี สําหรับผู้แทนหน่วยงานภาครัฐที่เป็นผู้บริหารด้านการเสริมสร้างบทบาทหญิงชาย (Chief Gender Equality Officer - CGEO) และศูนย์ประสานงานด้านความเสมอภาคระหว่างหญิงชาย (Gender Focal Point - GFP) จํานวน 300 คน โดยมีนางจินตนา จันทร์บํารุง อธิบดีกรมกิจการสตรีและสถาบันครอบครัว กล่าวรายงาน ซึ่งจัดขึ้นระหว่างวันที่ 30 พฤศจิกายน ถึง 1 ธันวาคม 2565 ณ ห้องราชาบอลรูม ชั้น 11 โรงแรมปรินซ์ พาเลซ มหานาค กรุงเทพฯ
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ในฐานะหน่วยงานระดับชาติสําหรับการประสานการขับเคลื่อนการส่งเสริมความเสมอภาคระหว่างเพศและเสริมพลังสตรี รวมทั้งขับเคลื่อนกลไกเพื่อสร้างพลังความร่วมมือกับภาคีเครือข่ายทุกภาคส่วน วันนี้ จึงได้จัดการประชุมเชิงปฏิบัติการเพื่อขับเคลื่อนกลไกด้านการพัฒนาสตรี สําหรับเจ้าหน้าที่ภาครัฐที่เป็น CGEO และ GFP เป็นการส่งเสริมและผลักดันให้หน่วยงานที่เกี่ยวข้องได้ร่วมกันขับเคลื่อนการส่งเสริมความเสมอภาคระหว่างเพศ และเสริมพลังสตรี โดยให้มีความรู้ ความเข้าใจเกี่ยวกับความเสมอภาคระหว่างเพศ เครื่องมือบูรณาการมิติเพศภาวะ และการจัดทําแผนงานและโครงการด้านสตรีที่สามารถนําไปสู่การปฏิบัติอย่างเป็นรูปธรรม
นายอนุกูล กล่าวเพิ่มเติมว่า การประชุมครั้งนี้นับเป็นโอกาสอันดีในการแลกเปลี่ยนเรียนรู้ร่วมกัน เพื่อให้เกิดการขับเคลื่อนการส่งเสริมความเสมอภาคระหว่างเพศ และเสริมพลังสตรี อีกทั้งช่วยสนับสนุนความเข้าใจถึงทิศทางและแนวทางในการส่งเสริมความเสมอภาคระหว่างเพศ และเสริมพลังสตรี รวมทั้งการขับเคลื่อนการดําเนินงานตามแผนปฏิบัติการด้านการพัฒนาสตรี (พ.ศ. 2566 - 2570) สู่การปฏิบัติได้อย่างเป็นรูปธรรม ส่งผลให้การขับเคลื่อนงานด้านการพัฒนาสตรีและการพัฒนาด้านอื่นๆ ของประเทศไทยมีศักยภาพมากยิ่งขึ้น
รัฐบาลไทย-ข่าวทำเนียบรัฐบาล-“ชัยวุฒิ”เร่งประสาน ตร. สั่งปิดเว็บสรรพากรปลอมระบาด โอด ปิดหลายรอบก็ยังเปิดใหม่ จี้ ธนาคารเร่งทำระบบป้องกันมัลแวร์ เจาะโมบายแบงก์กิ้ง
วันพุธที่ 30 พฤศจิกายน 2565
“ชัยวุฒิ”เร่งประสาน ตร. สั่งปิดเว็บสรรพากรปลอมระบาด โอด ปิดหลายรอบก็ยังเปิดใหม่ จี้ ธนาคารเร่งทําระบบป้องกันมัลแวร์ เจาะโมบายแบงก์กิ้ง
“ชัยวุฒิ”เร่งประสาน ตร. สั่งปิดเว็บสรรพากรปลอมระบาด โอด ปิดหลายรอบก็ยังเปิดใหม่ จี้ ธนาคารเร่งทําระบบป้องกันมัลแวร์ เจาะโมบายแบงก์กิ้ง
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมหรือดีอีเอสกล่าวถึงกรณีประชาชนและพ่อค้าแม่ค้าหลายรายโดนแก๊งคอลเซนเตอร์หลอกให้กดลิงค์เว็บไซต์กรมสรรพากรจนถูกดูดข้อมูลและถูกเงินเงินออกจากบัญชีว่าเรื่องนี้กระทรวงดีอีเอสไม่ได้นิ่งนอนใจที่ผ่านมาได้สั่งปิดเว็บไซต์กรมสรรพกรปลอมมาแล้วหลายครั้งแต่ก็พบว่ากลุ่มมิจฉาชีพมีการเปิดURLใหม่ขึ้นมาและใช้รูปแบบในการหลอกลวงที่ต่างออกไปซึ่งกรณีล่าสุดที่เป็นข่าวได้สั่งการให้กระทรวงดีอีเอสประสานเจ้าหน้าที่ตํารวจขออํานาจศาลสั่งปิดเว็บไซต์ดังกล่าวแล้วอยู่ในขั้นตอนการดําเนินการรวมถึงจะต้องดําเนินคดีกับผู้ที่เกี่ยวข้องอย่างรวดเร็ว
ทั้งนี้จากการตรวจสอบพบว่าเว็บไซต์ดังกล่าวมีการใช้ระบบมัลแวร์ในการดูดข้อมูลเมื่อกดลิงค์เข้าไปโทรศัพท์จะทํางานผิดปกติมีการขโมยหรือทําลายข้อมูลหรืออาจจะเปิดช่องทางให้ผู้ไม่หวังดีเข้ามาควบคุมเครื่องโทรศัพท์ได้จึงขอเตือนประชาชนให้ระวังอย่าหลงเชื่อข้อมูลที่มีผู้แอบอ้างว่าเป็นเจ้าหน้าที่สรรพากรหรือเจ้าหน้าที่หน่วยงานใดที่หลอกให้ทําธุรกรรมผ่านระบบออนไลน์
นอกจากนี้กระทรวงดีอีเอสจะมีการนัดประชุมกับสถาบันการเงินผ่านสมาคมธนาคารไทยและธนาคารแห่งประเทศไทยเพื่อเร่งรัดแก้ปัญหาให้แอพธนาคารหรือโมบายแบงก์กิ้งมีระบบป้องกันการถูกควบคุมหรือโจรกรรมข้อมูลอย่างเร็วที่สุดเพราะก่อนหน้านี้ได้ตกลงกันแล้วให้ทุกธนาคารมีระบบCybersecurityป้องกันแอพพลิเคชั่นธนาคารซึ่งได้รับการตรวจสอบแล้วว่าสามารถป้องกันได้จริงซึ่งหลายธนาคารก็ได้ปรับปรุงไปแล้วแต่ก็ยังมีบางธนาคารที่ต้องขอร้องให้ช่วยกันคืนความเชื่อมั่นให้กับประชาชนย้ําว่ารัฐบาลให้ความสําคัญกับปัญหานี้เพราะเป็นความเดือดร้อนของประชาชน
___________________
รัฐบาลไทย-ข่าวทำเนียบรัฐบาล-ดีอีเอส เผยผลแข่งขันอีสปอร์ตเกมส์ อาร์ โอ วี ฟรีไฟต์ สร้างพลังคนรุ่นใหม่ ใช้ประโยชน์จากเทคโนโลยีดิจิทัล สร้างชื่อเสียง สร้างรายได้
วันพุธที่ 30 พฤศจิกายน 2565
ดีอีเอส เผยผลแข่งขันอีสปอร์ตเกมส์ อาร์ โอ วี ฟรีไฟต์ สร้างพลังคนรุ่นใหม่ ใช้ประโยชน์จากเทคโนโลยีดิจิทัล สร้างชื่อเสียง สร้างรายได้
ดีอีเอส เผยผลแข่งขันอีสปอร์ตเกมส์ อาร์ โอ วี ฟรีไฟต์ สร้างพลังคนรุ่นใหม่ ใช้ประโยชน์จากเทคโนโลยีดิจิทัล สร้างชื่อเสียง สร้างรายได้
กระทรวงดิจิทัลเพื่อเศรษฐกิจและสังคมจัดเต็มเอาใจสาวกเกมส์เมอร์รวมพลังคนรุ่นใหม่รวมเวทีแข่งขันอีสปอร์ตรายการ"ROV FREE FIGHT BY MDES"ภายในงาน“Thailand 4.0ประเทศไทยไปไกลกว่าที่คิด”เตรียมเงินรางวัลรวมมูลค่ากว่า2แสนบาทโดยได้รับเกียรติจากพลเอกประยุทธ์จันทร์โอชานายกรัฐมนตรีเป็นประธานการแข่งขันมุ่งสนับสนุนคนรุ่นใหม่ใช้เทคโนโลยีดิจิทัลอย่างเกิดประโยชน์พร้อมผลักดันกีฬาอีสปอร์ตเข้าไปเป็นส่วนหนึ่งของภาคเศรษฐกิจสู่การยกระดับการสร้างชื่อเสียงให้กับประเทศไทย
พลเอกประยุทธ์จันทร์โอชานายกรัฐมนตรีเปิดเผยว่ากีฬาe-Sportเป็นส่วนหนึ่งของเศรษฐกิจสร้างสรรค์ที่สําคัญเกมและกีฬาอีสปอร์ตมีประชาชนให้ความสนใจนับเป็นสัดส่วน1ใน3ของจํานวนประชากรในประเทศการจัดให้มีกิจกรรมที่เปิดโอกาสให้ประชาชนเยาวชนของประเทศได้แสดงความสามารถจากพรสวรรค์จากรสนิยมความชอบสิ่งนั้นมีข้อดีที่นํามาต่อยอดพัฒนาให้มีศักยภาพและมีมูลค่าสูงขึ้นเกิดความร่วมมือทั้งภาครัฐ เอกชนสถาบันการศึกษาและสมาคมอีสปอร์ตเพื่อช่วยกันพัฒนาจากเดิมที่เป็นเกมเล่นเพื่อความสนุกมาสร้างให้เกิดประโยชน์ไม่ว่าจะทางด้านสังคมหรือทางเศรษฐกิจส่งผลให้ประเทศสามารถกําหนดแผนงานต่างๆที่จะมาสนับสนุนกีฬาอีสปอร์ตพร้อมเกิดเป็นอาชีพที่สามารถสร้างรายได้ให้กับประเทศไทย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวว่าปัจจุบันอีสปอร์ตไม่ได้เป็นกิจกรรมบันเทิงเพียงอย่างเดียวเพราะสามารถสร้างงานสร้างอาชีพที่ทําให้เกิดรายได้อย่างมั่นคงเป็นธุรกิจแขนงใหม่บนโลกดิจิทัสที่ประสพความสําเร็จงดงามและในปัจจุบันนี้อุตสาหกรรมเกมในประเทศพัฒนาเติบโตอย่างต่อเนื่องจนมีมูลค่าเกิน40,000ล้านบาทแล้วและในปี2565อีสปอร์ตก็เป็นกิจกรรมหนึ่งที่กระตุ้นให้เกิดความสําเร็จ
การจัดงานสัมมนาและนิทรรศการเศรษฐกิจดิจิทัลไทยแลนด์4.0ประเทศไทยไปไกลกว่าที่คิดจึงได้จัดให้มีการเปิดเวทีเสวนาแสดงความคิดเห็นจากบุคคลที่มีส่วนเกี่ยวข้องในวงการอีสปอร์ตหลายสาขาอาชีพและให้จัดการการแข่งขันกีฬาอีสปอร์ตเกมอาร์โอวีประเภททีม5คนโดยคัดเลือก32ทีมจากผู้สมัครทั้งสิ้น128ทีมโดยมอบให้สมาคมกีฬาอีสปอร์ตแห่งประเทศไทยเป็นผู้ควบคุมการแข่งขันภายใต้ระเบียบที่ผ่านการรับรองอย่างเป็นทางการได้รับเกียรติจากนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติ ,ว่าที่ร้อยเอกมนตรีมั่นคงที่ปรึกษารัฐมนตรีว่าการกระทรวงดิจิทัลเพื่อเศรษฐกิจและสังคม และนายสันติโหลทองนายกสมาคมอีสปอร์ตแห่งประเทศไทยให้เกียรติมอบรางวัลโดยมีผลการแข่งขันได้แก่รางวัลชนะเลิศรับเงินรางวัล50,000บาทได้แก่ทีมXERXIA ESPORTรางวัลรองชนะเลิศอันดับ1เงินรางวัล30,000บาทได้แก่ทีมREDKID 7 ,รางวัลรองชนะเลิศอันดับ2ร่วมรวม2รางวัลรับรางวัลทีมละ15,000บาทได้แก่BIGSIZE ESTANOCHE, Buriram United ESPORT Spark,และรองชนะเลิศอันดับ3ได้แก่AMAZE, MOOSLIDER, MiKO BETA และThe Loft Fantastic Esport
ดีอีเอสมุ่งหวังว่าโอกาสการจัดการแข่งขันในครั้งนี้จะเป็นการชี้ให้เห็นประโยชน์ของเทคโนโลยีดิจิทัลที่ไม่เพียงแค่นําเกมมาเล่นเพื่อความสนุกสนานบันเทิงแต่ยังสามารถเกิดประโยชน์กับการผลักดันเศรษฐกิจพร้อมสร้างชื่อเสียงให้กับประเทศอีกทางหนึ่งด้วย
___________________
รัฐบาลไทย-ข่าวทำเนียบรัฐบาล-ธอส. เผย ทริสเรทติ้ง คงอันดับเครดิตองค์กร และ พันธบัตรไม่ด้อยสิทธิ ไม่มีหลักประกัน ที่ AAA พร้อมแนวโน้มอันดับเครดิต “Stable” ปีที่ 3 ติดต่อกัน
วันพุธที่ 30 พฤศจิกายน 2565
ธอส. เผย ทริสเรทติ้ง คงอันดับเครดิตองค์กร และ พันธบัตรไม่ด้อยสิทธิ ไม่มีหลักประกัน ที่ AAA พร้อมแนวโน้มอันดับเครดิต “Stable” ปีที่ 3 ติดต่อกัน
ธนาคารอาคารสงเคราะห์ เผยทริสเรทติ้งคงอันดับเครดิตองค์กรในระดับ AAA เป็นปีที่ 3 ติดต่อกัน และแนวโน้มอันดับเครดิตของ ธอส. ที่ระดับคงที่ สะท้อนความแข็งแกร่งของสถานะทางการเงินของธนาคาร
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ทริสเรทติ้ง สถาบันการจัดอันดับเครดิตที่มีความน่าเชื่อถือระดับสากล ประกาศคงอันดับเครดิตองค์กรของ ธอส.ในระดับ “AAA” เป็นปีที่ 3 ติดต่อกัน รวมทั้งแนวโน้มอันดับเครดิตของ ธอส. ที่ระดับ “คงที่” (Stable) สะท้อนถึงสถานะทางกฎหมายของ ธอส. ที่เป็นทั้งรัฐวิสาหกิจและสถาบันการเงินเฉพาะกิจที่มีบทบาทสําคัญต่อการดําเนินนโยบายของภาครัฐในการส่งเสริมให้ประชาชนที่มีรายได้น้อยถึงปานกลางให้มีที่อยู่อาศัยเป็นของตนเองได้กว่า 4 ล้านครอบครัว ซึ่งเป็นไปตามพันธกิจ “ทําให้คนไทยมีบ้าน” มาอย่างต่อเนื่อง ณ เดือนตุลาคม 2565 สามารถปล่อยสินเชื่อใหม่ได้ถึง 227,788 ล้านบาท สูงกว่าเป้าหมายที่ตั้งไว้ในปี 2565 ที่ 226,423 ล้านบาท ขณะเดียวกัน ธอส. ยังเป็นสถาบันการเงินที่มีสถานะทางการเงินที่แข็งแกร่ง เพราะมีรัฐบาลค้ําประกันในระดับที่ใกล้เคียงกับสถาบันการเงินเฉพาะกิจอื่นๆ
นอกจากนี้ ธอส. ยังเป็นผู้ให้บริการสินเชื่อที่อยู่อาศัยรายใหญ่ที่สุดในประเทศไทย โดยมีส่วนแบ่งทางการตลาดที่ระดับ 34.1% ณ สิ้นเดือนมิถุนายน 2565 เมื่อเปรียบเทียบกับสถาบันการเงินเฉพาะกิจด้วยกัน ธอส. จึงถือว่าเป็นสถาบันการเงินเฉพาะกิจที่มีขนาดใหญ่เป็นอันดับ 3 ในประเทศไทย โดยมีสินทรัพย์รวมมูลค่า 1.6 ล้านล้านบาท ซึ่งลูกค้าของธนาคารมากกว่า 80% เป็นกลุ่มผู้มีรายได้น้อยถึงปานกลาง โดยมีกลุ่มข้าราชการคิดเป็นสัดส่วนประมาณ 60% ของฐานลูกค้า และ ณ สิ้นเดือนมิถุนายน 2565 มีอัตราส่วนความเพียงพอของเงินกองทุนของ ธอส. อยู่ที่ระดับ 14.73% ซึ่งสูงกว่าข้อกําหนดตามกฎระเบียบ ซึ่งการจัดอันดับเครดิตในครั้งนี้สะท้อนให้เห็นถึงเสถียรภาพประสิทธิภาพการเป็นองค์กรที่ดี และสามารถขับเคลื่อนภารกิจของธนาคารในการทําให้คนไทยมีบ้านได้อย่างมั่นคงและยั่งยืนต่อไป
รัฐบาลไทย-ข่าวทำเนียบรัฐบาล-ผตร.วิษณุ นำทีมผู้แทนกระทรวงฯ ชี้แจงแผนปฏิรูปประเทศ ด้านพาณิชย์และอุตสาหกรรม
วันพุธที่ 30 พฤศจิกายน 2565
ผตร.วิษณุ นําทีมผู้แทนกระทรวงฯ ชี้แจงแผนปฏิรูปประเทศ ด้านพาณิชย์และอุตสาหกรรม
ผตร.วิษณุ นําทีมผู้แทนกระทรวงฯ ชี้แจงแผนปฏิรูปประเทศ ด้านพาณิชย์และอุตสาหกรรม
วันที่ 25 พฤศจิกายน 2565 เวลา 13.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรมร่วมประชุมหารือกับคณะอนุกรรมาธิการติดตาม เสนอแนะ และเร่งรัดการปฏิรูปประเทศเกี่ยวกับด้านพาณิชย์และอุตสาหกรรม ณ ห้องประชุมชุณหะวัณ ชั้น 3 อาคาร สปอ. ผ่านระบบอิเล็กทรอนิกส์ (Cisco Webex)
โดยการประชุมครั้งนี้ได้หารือและชี้แจงการดําเนินงานตามแผนแม่บทภายใต้ยุทธศาสตร์ชาติ ประเด็นที่ 8 ผู้ประกอบการและวิสาหกิจขนาดกลางและขนาดย่อม (SME) ต่อคณะอนุกรรมาธิการฯ เพื่อเป็นข้อมูลไปใช้ประกอบการพิจารณาคําของบประมาณประจําปี พ.ศ. 2567 ในภาพรวมต่อไป
รัฐบาลไทย-ข่าวทำเนียบรัฐบาล-นายกฯ ตรวจเยี่ยมโรงพยาบาลวัดห้วยปลากั้งเพื่อสังคม จ.เชียงราย มุ่งสืบสานงานด้านทันตกรรมครบวงจร ขอบคุณผู้เกี่ยวข้องร่วมบริจาคด้วยจิตศรัทธา พร้อมเป็นกำลังใจทีมแพทย์พยาบาล
วันพุธที่ 30 พฤศจิกายน 2565
นายกฯ ตรวจเยี่ยมโรงพยาบาลวัดห้วยปลากั้งเพื่อสังคม จ.เชียงราย มุ่งสืบสานงานด้านทันตกรรมครบวงจร ขอบคุณผู้เกี่ยวข้องร่วมบริจาคด้วยจิตศรัทธา พร้อมเป็นกําลังใจทีมแพทย์พยาบาล
นายกฯ ตรวจเยี่ยมโรงพยาบาลวัดห้วยปลากั้งเพื่อสังคม จ.เชียงราย มุ่งสืบสานงานด้านทันตกรรมครบวงจร ขอบคุณผู้เกี่ยวข้องร่วมบริจาคด้วยจิตศรัทธา พร้อมเป็นกําลังใจทีมแพทย์พยาบาล เริ่มเปิดให้บริการรักษาฟรีตั้งแต่ 1 ธ.ค. 65
วันนี้ (30 พฤศจิกายน 2565) เวลา 16.20 น. นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจเยี่ยมโรงพยาบาลวัดห้วยปลากั้งเพื่อสังคม ตําบลแม่ยาว อําเภอเมืองเชียงราย จังหวัดเชียงราย ซึ่งเป็นโรงพยาบาลที่จะให้บริการตรวจรักษาฟรีโดยไม่มีค่าใช้จ่ายใด ๆ ทั้งสิ้น และมีกําหนดเปิดให้บริการแก่ประชาชนอย่างไม่เต็มรูปแบบ ตั้งแต่วันที่ 1 ธันวาคม 2565 เป็นต้นไป
เมื่อนายกรัฐมนตรีเดินทางถึงได้เข้ากราบนมัสการพระไพศาลประชาทร วิ.(พระอาจารย์พบโชค ติสสวังโส) เจ้าอาวาสวัดห้วยปลากั้ง กราบพระพุทธชินราช ณ พระอุโบสถ เพื่อความเป็นสิริมงคล พร้อมตรวจเยี่ยมความคืบหน้าการก่อสร้างและติดตามความพร้อมการให้บริการด้านการแพทย์และสาธารณสุขของโรงพยาบาลฯ โดยเจ้าอาวาสนําตรวจเยี่ยม สําหรับโรงพยาบาลวัดห้วยปลากั้งเพื่อสังคม ประกอบด้วย ศูนย์ทันตกรรม ศูนย์โพลีคลินิก ศูนย์ฝึกวิชาชีพ ฯลฯ และจะให้บริการเฉพาะผู้ป่วยนอกโดยไม่มีบริการนอนพัก ผู้ป่วยฉุกเฉินหรือทั่วไปเข้ารับการตรวจรักษาและกลับบ้านได้ หรือหากอาการหนักจะส่งตัวไปรักษาต่อ ณ สถานพยาบาลใกล้เคียง
โดยระหว่างการตรวจติดตามความพร้อมการเปิดให้บริการโรงพยาบาลวัดห้วยปลากั้งเพื่อสังคมนั้นนายกรัฐมนตรีได้พบปะทักทายกับประชาชนชาติพันธุ์ต่าง ๆ และนักท่องเที่ยวที่เดินทางมาท่องเที่ยวที่วัดห้วยปลากั้งฯ พร้อมสอบถามถึงชีวิตความเป็นอยู่ของประชาชนในพื้นที่ด้วยความสนใจ และย้ําให้เด็กเยาวชนตั้งใจศึกษาเล่าเรียนเพื่อเป็นกําลังสําคัญของการพัฒนาประเทศ รวมทั้งให้เป็นคนดี เคารพรักพ่อแม่ ผู้ปกครอง ครูและอาจารย์ที่ให้ความรู้และดูแลทุกคนด้วย ซึ่งบรรยากาศเป็นไปด้วยความอบอุ่นและเป็นกันเอง
ทั้งนี้ พื้นที่ชั้น 2 ของโรงพยาบาลจะให้บริการงานด้านทันตกรรมแบบครบวงจร ซึ่งมีแรงบันดาลใจสําคัญจากพระราชกรณียกิจอันยิ่งใหญ่ของสมเด็จพระศรีนครินทราบรมราชชนนี (สมเด็จย่า) เพื่อร่วมสานต่องานด้านทันตกรรมและโครงการ พอ.สว. ที่มีการออกหน่วยแพทย์เคลื่อนที่ไปตามชุมชนต่าง ๆ มาโดยตลอด โดยตั้งเป้าว่าจะสามารถรองรับผู้ป่วยทั่วไปได้วันละประมาณ 500 คน และผู้ป่วยด้านทันตกรรมวันละประมาณ 120 คน ซึ่งมีทีมแพทย์ พยาบาล หรือบุคลากรทางการแพทย์ที่เป็นอาสาสมัคร ทํางานให้บริการดูแลผู้ป่วยด้วยความเสียสละโดยรับค่าตอบแทนเป็นเบี้ยเลี้ยงเท่านั้น
นายอนุชาฯ กล่าวว่า นายกรัฐมนตรีชื่นชมการดําเนินงานของโรงพยาบาลวัดห้วยปลากั้งเพื่อสังคม พร้อมเป็นกําลังใจให้ผู้เกี่ยวข้อง ทีมแพทย์ พยาบาล อาสาสมัคร ที่มีจิตอาสาเข้าปฏิบัติหน้าที่ด้วยความเสียสละและให้บริการแก่ประชาชนอย่างเต็มกําลังความสามารถ รวมทั้งขอบคุณผู้มีจิตศรัทธาที่ร่วมทําบุญสร้างโรงพยาบาลจนเป็นศูนย์การแพทย์ที่มีความทันสมัย อีกทั้งยังเป็นศูนย์ฝึกวิชาชีพ ศูนย์ทันตกรรม และโพลีคลีนิก ที่จะสามารถดูแลให้การรักษาพยาบาลและให้บริการด้านการแพทย์ การสาธารณสุขแก่ประชาชนในพื้นที่และนักท่องเที่ยวได้เป็นอย่างดี
----------------
รัฐบาลไทย-ข่าวทำเนียบรัฐบาล-ฤกษ์งามยามดี!! ปลัดฯ ณัฐพล ก้าวเท้าเข้าห้องทำงาน พร้อมสักการะองค์พระนารายณ์พระภูมิ และสิ่งศักดิ์สิทธิ์ประจำกระทรวงอุตสาหกรรม
วันพุธที่ 30 พฤศจิกายน 2565
ฤกษ์งามยามดี!! ปลัดฯ ณัฐพล ก้าวเท้าเข้าห้องทํางาน พร้อมสักการะองค์พระนารายณ์พระภูมิ และสิ่งศักดิ์สิทธิ์ประจํากระทรวงอุตสาหกรรม
ฤกษ์งามยามดี!! ปลัดฯ ณัฐพล ก้าวเท้าเข้าห้องทํางาน พร้อมสักการะองค์พระนารายณ์พระภูมิ และสิ่งศักดิ์สิทธิ์ประจํากระทรวงอุตสาหกรรม
วันที่ 29 พฤศจิกายน 2565 เวลา 09.09 น. ดร.ณัฐพล รังสิตพล ปลัดกระทรวงอุตสาหกรรม เข้าสักการะองค์พระนารายณ์ พระภูมิ สิ่งศักดิ์สิทธิ์ และกราบพระพุทธรูปที่ประดิษฐานประจํากระทรวงอุตสาหกรรม พร้อมอันเชิญพระแก้วมรกต เข้าห้องทํางานเป็นวันแรก เพื่อเป็นสิริมงคลเนื่องในโอกาสเข้ารับตําแหน่งปลัดกระทรวงอุตสาหกรรม
โดยมีคณะผู้บริหารระดับสูง อาทิ นายสุรพล ชามาตย์ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง นายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม ผู้บริหารระดับสูง และข้าราชการกระทรวงอุตสาหกรรม ให้การต้อนรับเป็นจํานวนมาก ณ บริเวณอาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-Cabinet approves Don Muang Airport Development Project (Phase III)
วันพุธที่ 30 พฤศจิกายน 2565
Cabinet approves Don Muang Airport Development Project (Phase III)
Cabinet approves Don Muang Airport Development Project (Phase III)
November 29, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting today, approved Don Muang Airport Development Project (Phase III), proposed by Airports of Thailand Public Company Limited (AOT), for the budget of 36,829.499 million Baht. The project is aimed to expand the airport’s passenger capacity, improve service quality (both air and ground passenger handling systems), reduce airport’s traffic congestion, and accommodate future aviation activities and connectivity with rail transport system. The project consists of 6 operation clusters:
Cluster 1: Development of the southern area, i.e., construction of Passenger Terminal 3 with Concourse No. 6, and renovation of the 7-storey car park building
Cluster 2: Development of the northern area, i.e., renovation of aircraft parking spaces, expansion of the northern concourse building / airline office building / VVIP reception building
Cluster 3: Construction work in the aviation operation zone, i.e., construction of the northern apron with connecting taxiway
Cluster 4: Renovation of passenger building I and northern concourses: i.e., renovation of Passenger Building I and Concourses No. 2 – 4
Cluster 5: Development of public utility systems
Cluster 6: Environmental work: follow-up, inspection, and monitoring of environmental quality during the renovation, and restoration of project facilities
The budget will be primarily allocated from domestic sources, i.e., AOT’s revenues. The operation plan is divided into: 1) designing (FY2021-2023); and 2) construction (FY2023-2029). According to the Government Spokesperson, Don Muang Airport Development Project (Phase III) will increase the airport’s capacity from 30 million passengers/year to approx. 40 million passengers/year.
รัฐบาลไทย-ข่าวทำเนียบรัฐบาล-ทูลกระหม่อมหญิงอุบลรัตนราชกัญญา สิริวัฒนาพรรณวดี  เสด็จเป็นองค์ประธานการประชุมคณะกรรมการอำนวยการ โครงการรณรงค์ป้องกันและแก้ไขปัญหายาเสพติด “ทูบีนัมเบอร์วัน” ประจำปี 2566
วันพุธที่ 30 พฤศจิกายน 2565
ทูลกระหม่อมหญิงอุบลรัตนราชกัญญา สิริวัฒนาพรรณวดี  เสด็จเป็นองค์ประธานการประชุมคณะกรรมการอํานวยการ โครงการรณรงค์ป้องกันและแก้ไขปัญหายาเสพติด “ทูบีนัมเบอร์วัน” ประจําปี 2566
วันพุธที่ 30 พฤศจิกายน 2565 เวลา 16.00น. ทูลกระหม่อมหญิงอุบลรัตนราชกัญญา สิริวัฒนาพรรณวดีเสด็จเป็นองค์ประธานการประชุม คณะกรรมการอํานวยการโครงการรณรงค์ป้องกันและแก้ไขปัญหายาเสพติด “ทูบีนัมเบอร์วัน” (TO BE NUMBER ONE) ประจําปีงบประมาณ 2566
วันพุธที่ 30 พฤศจิกายน 2565 เวลา 16.00น. ทูลกระหม่อมหญิงอุบลรัตนราชกัญญา สิริวัฒนาพรรณวดีเสด็จเป็นองค์ประธานการประชุม คณะกรรมการอํานวยการโครงการรณรงค์ป้องกันและแก้ไขปัญหายาเสพติด“ทูบีนัมเบอร์วัน” (TO BE NUMBER ONE) ประจําปีงบประมาณ 2566 ณ ห้องประชุมชัยนาทนเรนทร ชั้น 2 อาคาร 1 สํานักงานปลัดกระทรวงสาธารณสุข โดยมี นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข แพทย์หญิงอัมพร เบญจพลพิทักษ์ อธิบดีกรมสุขภาพจิต หัวหน้าส่วนราชการ หน่วยงานภาครัฐ เอกชนและองค์กรด้านสื่อมวลชน เฝ้ารับเสด็จ
ทูลกระหม่อมหญิงอุบลรัตนราชกัญญา สิริวัฒนาพรรณวดี พระราชทานวโรกาสให้จัดการประชุมคณะกรรมการอํานวยการ โครงการ “ทูบีนัมเบอร์วัน” เพื่อติดตามผลการดําเนินงานโครงการในปี 2565 และให้คณะกรรมการจากทุกภาคส่วนรับทราบนโยบายและแผนการดําเนินงานปี 2566 เพื่อนําไปดําเนินการในส่วนที่เกี่ยวข้อง รวมถึงแลกเปลี่ยนประสบการณ์การดําเนินงานของทุกภาคส่วน อันจะนําไปสู่การพัฒนางานให้มีประสิทธิภาพ และยังเป็นขวัญกําลังใจแก่คณะกรรมการที่จะร่วมมือปฏิบัติงานด้วยความมุ่งมั่น ให้บรรลุผลสําเร็จตามแนวทางพระราชทาน
โดยผลสําเร็จที่สําคัญของโครงการในปี 2565 ได้มีการจัดกิจกรรมรณรงค์ป้องกันแก้ไขปัญหายาเสพติดในพื้นที่จังหวัดต่างๆ, เปิดพื้นที่ให้เยาวชนแสดงออกอย่างสร้างสรรค์, พัฒนาเยาวชนต้นแบบ เก่ง และดี (TO BE NUMBER ONE IDOL), จัดค่ายพัฒนาสมาชิกทูบีนัมเบอร์วันสู่ความเป็นหนึ่ง, พัฒนาและจัดตั้งชมรมและศูนย์เพื่อนใจทูบีนัมเบอร์วัน, ขับเคลื่อนโครงการเชิงนโยบายผ่านจังหวัดและอําเภอทูบีนัมเบอร์วัน และการประชาสัมพันธ์เผยแพร่ความรู้ ข้อมูลข่าวสาร ผ่านสื่อ เป็นต้น ซึ่งจากการประเมินตนเองของเยาวชนที่เข้าร่วมกิจกรรมในโครงการ พบว่า มากกว่าร้อยละ 90 มีความรู้และทักษะในการดําเนินชีวิต มีการพัฒนาความฉลาดทางอารมณ์ในระดับมากถึงมากที่สุด สามารถนําความรู้และทักษะที่ได้ไปช่วยกระตุ้นให้เพื่อนๆ ใช้เวลาว่างให้เป็นประโยชน์ รวมทั้งเป็นแบบอย่างที่ดีต่อผู้อื่นด้วย
ทั้งนี้ โครงการทูบีนัมเบอร์วันดําเนินงานตั้งแต่ปี 2545 ต่อเนื่องมาจนถึงปัจจุบัน ย่างเข้าปีที่ 21 มุ่งเน้นป้องกันปัญหายาเสพติดในกลุ่มเยาวชนเป็นหลัก โดยเฉพาะเยาวชนกลุ่มเสี่ยงให้ได้รับการดูแลเอาใจใส่ด้วยความเข้าใจและให้โอกาส รวมถึงช่วยดูแลเพื่อนๆ ให้ห่างไกลจากยาเสพติด โดยใช้กิจกรรมที่เยาวชนสนใจมาสร้างแรงจูงใจ เป็นการสร้างภูมิคุ้มกันที่เข้มแข็ง สร้างความมั่นใจและเกิดความภาคภูมิใจในตนเอง สําหรับการดําเนินงานในปี 2566 จะมุ่งพัฒนามาตรฐานและคุณภาพของการดําเนินงานเครือข่ายระดับจังหวัด อําเภอ และชมรมทูบีนัมเบอร์วันทั้งในสถานศึกษา ชุมชน สถานประกอบการ สถานพินิจคุ้มครองเด็กและเยาวชน เรือนจํา ทัณฑสถานและสํานักงานคุมประพฤติ ส่วนในกรุงเทพมหานคร จะมีการขยายเครือข่ายการดําเนินงานสู่เขตทูบีนัมเบอร์วันทั้ง 50 เขต
********************************* 30 พฤศจิกายน 2565
รัฐบาลไทย-ข่าวทำเนียบรัฐบาล-พม. หารือยูนิเซฟ ประเทศไทย พร้อมเครือข่าย หนุนสร้างสภาพแวดล้อมดิจิทัลที่ปลอดภัยสำหรับเด็กและเยาวชน
วันพุธที่ 30 พฤศจิกายน 2565
พม. หารือยูนิเซฟ ประเทศไทย พร้อมเครือข่าย หนุนสร้างสภาพแวดล้อมดิจิทัลที่ปลอดภัยสําหรับเด็กและเยาวชน
พม. หารือยูนิเซฟ ประเทศไทย พร้อมเครือข่าย หนุนสร้างสภาพแวดล้อมดิจิทัลที่ปลอดภัยสําหรับเด็กและเยาวชน
เมื่อวันที่ 29 พ.ย. 65เวลา 17.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และนางคยองซอน คิม ผู้อํานวยการองค์การยูนิเซฟ ประเทศไทย ร่วมเป็นประธานการประชุมผู้บริหารระดับสูง เรื่อง การสร้างสภาพแวดล้อมดิจิทัลที่ปลอดภัยสําหรับเด็กและเยาวชน โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางจตุพร โรจนพานิช อธิบดีกรมกิจการเด็กและเยาวชน และผู้บริหารระดับสูงของหน่วยงานภาครัฐและภาคธุรกิจเอกชนที่เป็นเครือข่ายการทํางานด้านเด็ก เยาวชน และการสื่อสารโทรคมนาคม เข้าร่วมประชุม ณ โรงแรมรอยัล ปริ๊นเซส หลานหลวง กรุงเทพฯ
นายจุติกล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) และองค์การยูนิเซฟ ประเทศไทย ได้ร่วมกันหารือและเริ่มต้นพัฒนากรอบแนวคิดหลักเพื่อนํามาขับเคลื่อนการสร้างสภาพแวดล้อมดิจิทัลที่ปลอดภัยสําหรับเด็กและเยาวชน โดยพิจารณาจากผลของการแลกเปลี่ยนเรียนรู้ร่วมกับหน่วยงานด้านเด็กและเยาวชนของประเทศฟินแลนด์ ซึ่งประสบความสําเร็จในการสร้างภูมิคุ้มกันและระบบที่ปลอดภัยในการใช้อินเทอร์เน็ตและสื่อออนไลน์ให้กับเด็กและเยาวชน และมีพันธะสัญญาร่วมกันว่า จะมีการหารือร่วมกันระหว่างหน่วยงานภาครัฐและภาคธุรกิจเอกชนที่ให้บริการสื่อสารโทรคมนาคม โดยเรียนรู้จากประสบการณ์และแบบอย่างที่ดี (Good Practice) เพื่อร่วมกันขับเคลื่อนงานดังกล่าวในประเทศไทย วันนี้ จึงได้มีการจัดประชุมผู้บริหารระดับสูงหารือร่วมกันในการสร้างสภาพแวดล้อมดิจิทัลที่ปลอดภัยสําหรับเด็กและเยาวชน เพื่อส่งเสริมให้เด็กและเยาวชนมีทักษะ ความรู้ที่เหมาะสมในการเข้าถึงเทคโนโลยีดิจิทัลได้อย่างปลอดภัย ในขณะเดียวกันสามารถใช้ประโยชน์เพื่อการพัฒนาศักยภาพของตนเองได้อย่างเต็มที่